《和陶诗六首 和乞食》
宋代·王阮

淮阴漂母事，不谓身见之。长歌渊明诗，益信非虚辞。

嗟余客长安，十载无休期。一饱不自足，况敢谋酒卮。

曳裾富儿门，丐食酬一诗。达于公卿间，喧喧谓余非。

虽知责我至，终亦无所贻。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。